ЧРЕЗ

Председателя на

Народното събрание

ДО

МИНИСТЪРА ТРАНСПОРТА,

 ИНФОРМОЦИОННИТЕ ТЕХНОЛОГИИ

 И СЪОБЩЕНИЯТА

Г-Н ИВАЙЛО МОСКОВСКИ

**ВЪПРОС**

от Петър Славов,

народeн представител от ПГ на „Реформаторския блок“

На основание чл.90, ал. 1 от Конституцията на Република България и чл.92, ал.1 ПОДНС внасям въпрос

ОТНОСНО:***Предприети мерки за установяване на източника и извършителите на хакерските атаки срещу редица сайтове на висши държавни институции по време на местни избори 2015.***

**УВАЖАЕМИ ГОСПОДИН МИНИСТЪР**,

В двата дни на местни избори 2015-първия тур и балотажа сайтовете на редица висши държавни институции-сред тях Президентството, ЦИК, МВР, ГРАО, МВнР и др. бях блокирани от хакерски атаки и останаха неизползваеми през по-голямата част от изборния ден. Това силно затрудни упражняването на конституционно право на редица български граждани-невъзможност за получаване на информация за начина на гласуване, избирателната секция, видовете избори, кандидатите и техните преференция и т.н. в изборния ден. Последното в случаите, когато дадено лице е било препятствано по този незаконен начин да упражни избирателното си право, би могло да се квалифицира и като престъпление срещу политическите права на гражданите по глава трета, раздел III от НК.

Блокирането на сайтовете на тези държавни органи, и то на два пъти за продължителен период от време и само в рамките на седмица поставя и въпроса, дали не става дума за предварително планирана, координирана и добре финансирана атака, целяща да опорочи резултатите от провеждащия се референдум за електронно гласуване и волята на тези близо 2млн.български граждани, които поискаха въвеждането на електронно гласуване. Посланието на хакерите е ясно-„електронното гласуване не е сигурно, отхвърлете го“.

В този смисъл, бързото и резултатно разследване на хакерските атаки и предприемане на действия по установяване и търсене на отговорност както от извършителите, така и от поръчителите им е въпрос от изключително важно значение.

Предвид това,

**Уважаеми ГОСПОДИН МИНИСТЪР,**

Моля, да отговорите **писмено** на следния въпрос: „**Какви мерки са предприети за установяване на източника, поръчителите и извършителите на хакерските атаки срещу сайтовете редица висши държавни институции в двата дни на местни избори 2015-първия тур и балотажа, установено ли е откъде произтича хакерската атака и предвиждате ли превантивни мерки за ефективно противодействие на подобни атаки и в бъдеще?“**

София, 06.11.2015г.

 **Петър Славов**:

 Народен представител от ПГ на РБ